kardosdrur/scandi-wiki huggingface dataset:
Düppel Denkmal

Düppel Denkmal var et 22 meter højt preussisk sandstensmindesmærke rejst på fundamentet til skanse 4 på Dybbøl Banke i 1872. Det var et preussisk symbol på kampvilje og tapperhed ved slaget Dybbøl Banke 18. april 1864. Mindesmærket blev sprængt i luften 13. maj 1945 lige efter 2. verdenskrig af ukendte gerningsmænd.

Tomten var et tilløbsstykke og for at forhindre, at det blev et valfartssted for tysksindede, blev murbrokkerne begravet i en nærliggende grusgrav. Alle spor af monumentet blev fjernet, og der kom et tinglyst forbud mod genopgravning. Med de fysiske spors forsvinden fra landskabet forsvandt også erindringen om det danske hærværk. Dybbøl Banke fik herved et entydigt dansk præg.

Referencer

Eksterne henvisninger 
Grænseforeningen, Düppel Denkmal 
Tidslinie 13 maj 1945 
Düppel Denkmal
Düppeldenkmal und Arnkieldenkmal 

Forsvundne bygninger, konstruktioner og anlæg i Danmark
2. Slesvigske Krig
Etableret i 1865
Ophørt i 1945
Monumenter i Danmark
Sønderjyllands historie (på tværs af landegrænser)
Dybbøl
Bygninger, konstruktioner og anlæg i Sønderborg Kommune
Pikkelhue

Pikkelhue eller pikkelhjelm er en bestemt type af hjelm med en karakteristisk pig på toppen. Materialet som bruges til hjelmen er ofte lakeret læder. Pikkelhuen, som udvikledes i løbet af 1800-tallet, anses trods international udbredelse ofte for et symbol for preussisk og senere kejserlig tysk militarisme.

Hjelmen frembragtes af den kejserlige russiske materielforvaltning omkring 1840 og fremvistes som forsøgsmodel ved kongen af Preussens statsbesøg, hvorefter den indførtes i den preussiske hær som beskyttelseshjelm. Den indførtes derefter også i den russiske, svenske, britiske, amerikanske, chilenske og andre hære samt ved det engelske, svenske, tjekkiske, østrigske, polske og amerikanske politi.

Baggrunden for udviklingen af pikkelhuen var, at analyser af tidligere erfaringer fra kamp viste, at totredjedele af alle faldne døde af sabelhug ovenfra og bagfra, mod hvilket de tidligere hovedbeklædninger ikke gav nogen beskyttelse. Under 1. verdenskrig viste det sig derimod med al tydelighed, at pikkelhuen gav ringe beskyttelse mod granatfragmenter og skydevåben, og i 1916 begyndte de at blive erstattet af stålhjelmen i tyske enheder.

I forbindelse med naziregimets magtovertagelse i Tyskland afskaffedes pikkelhuen helt i dette lands forsvarsmagt sammen med de farveglade, ældre fredsuniformer, men de var fortsat tilladte at bære af pensionerede officerer. I andre lande findes pikkelhuen den dag i dag som paraderekvisit eller profilgiver. I Sverige anvendes den i dag i en læderudgave af Svea Livgardens Garderbataljon, Arméns Musikkår, Svea Livgardens Musikkår og Svea Livgardens Fältpiparkår og i sølvmetal af Svea Livgardens Dragonbataljon samt Svea Livgardens Dragonmusikkår.

Se også 
 Hjelm
 Stålhjelm

Eksterne henvisninger 

Kamphjelme

fi:Kypärä#Tuliaseiden aika
Gry (pladebutik)

Gry var en pladebutik, der lå i kælderen i Sankt Peders Stræde 35 i København. Butikken var meget populær blandt tilhængere af progressive rock, punk og andre subkulturelle eller smalle udgivelser. Butikken havde i punkperioden rigtig mange af de mest store udgivelser fra England og USA. Gry eksisterede fra 1977 til 1993.

Historie 
Ud af pladebutikken opstod også et pladeselskab, Gry Records, der i 1981-82 udgav 11 bånd med bands som bl.a. Tee Vee Pop og Tapehead (folk fra bl.a. Sods og No Knox) og i 1984 udsendte albummet Apparently All the Same med Under For (Martin Hall).

Butikken var drevet af Freddy Frank og Martha Podell. Den tidligere beat-musiker og electronica-pionér, Freddy Frank, spillede med Steen Jørgensen fra Sods i starten af 1980'erne i det elektroniske projekt Grønvirke, der også udkom på Gry Records. Martha Podell spillede sammen med bl.a. Camilla Høiby og Jens Unmack i bandet Drift, og senere havde hun sit eget radioprogram i DR. Søren Faulis elektroniske LP Fauli' til dauli' udkom ligeledes på Gry Records i 1983.

Freddy Frank var tillige kunstmaler. Hans ekspresionistiske stil var inspireret af bl.a. Cobra-gruppen.

Noter

Eksterne henvisninger 
 Blog med et par Gry-relaterede fotos

Butikker i København
Etableret i 1977
Ophørt i 1993
Flipmachine

Flipmachine var en tøjbutik i Larsbjørnsstræde 8, der solgte second hand tøj, militærtøj, badges, bælter og accessories til punks og andet subkulturelt godtfolk i 1970'erne og 1980'erne.

Flipmachine blev åbnet i ca. 1974 af libaneseren Crazy Eddie, franskmændene Jean Michel og Serge samt Jean Michel's hustru Joseanne. De importerede bl.a. second hand tøj i store partier (bulk) fra NYC gennem leverandøren Lou Diskin. Iflg. pisserenden.com hentede ejerne brugt halvtredsertøj i Amsterdam og USA.

Eksterne kilder 
 Pisserenden.com 

Butikker i København
Genbrug
Etableret i 1974
Broddenbjerg-guden

Broddenbjerg-guden er en gudestatue fra bronzealderen, fundet i foråret 1880 i en lille mose ved Broddenbjerg, nær Viborg. Statuen er fremstillet af en egegren og cirka en meter høj. Den forestiller tydeligt en mandlig gud. I toppen er der udskåret et ansigt med spids hage (måske skæg?), og i bunden deler figuren sig i tre – de to dele er figurens ben, mens den tredje er en ca. 30 cm lang penis. Statuen er kulstof 14-dateret til ca. 535-520 f.Kr.

Guden har sandsynligvis været opsat i Broddenbjerg-mosen i forbindelse med et vi (helligsted), da der samme sted blev fundet et stenalter af sammendyngede marksten.

Statuen er i dag i Nationalmuseet i København.

Kilder 

Nordiske oldsager fra Bronzealderen
Arkæologiske fund fra Danmark
Erling Lorentzen

Erling Sven Lorentzen (født 28. januar 1923 i Oslo, Norge, død 9. marts 2021) var en norsk forretningsmand og tidligere norsk modstandsmand under 2. verdenskrig. Giftede sig i 1953 med Prinsesse Ragnhild fru Lorentzen og var kong Harald 5.s svoger. Lorentzen kom oprindelig fra Oslo, men boet det meste af sit liv i Rio de Janeiro i Brasilien.

Gravfærden var i Asker kirke, med Kong Harald og dronningen, kronprinsen og kronprinsesse tilstede.

Modstandsmand 
Ved det tyske angreb på Norge i 1940 meldte han sig som frivillig i Gudbrandsdalen. Efter at have fuldført examen artium tog han til Storbritannien hvor han gik ind i Kompani Linge. I 1944 blev han områdechef i Hallingdal.

Under anden verdenskrig samarbejdede han også blandt andet med Gunnar Sønsteby, leder for Oslogjengen.

Familie 
Efter krigen blev han livvagt for den norske kongefamilie. Det var sådan, han mødte sin tilkommende kone Ragnhild, hvis far var kong Olav 5. 15. maj 1953 giftede de sig i Asker kirke. Parret boede i Brasilien efter brylluppet. Planen var, at de skulle blive derovre i et år, men de bosatte sig der for altid. Prinsesse Ragnhild døde 16. september 2012. De fik tre børn, Haakon Lorentzen (født 23. august 1954), Ingeborg Lorentzen (født 27. februar 1957) og Ragnhild Lorentzen (født 8. maj 1968).

Forretningsmand 
Lorentzen tog den akademiske grad MBA ved Harvard Business School i 1948.

Fra 1958 til 2008 drev Lorentzen forretning indenfor shipping samt brasiliansk tømmer. Han var grundlægger og tidligere medejer af Aracruz Cellulose, verdens største producent af bleget kortfibret cellulose. Han grundlagde selskabet i 1968 og solgte i 2008 samtlige aktier i Aracruz Cellulose til en medaktionær.

I 2010 præsenterede han planer for et energiprojekt i Afrika baseret på tømmer.

Udmærkelser 
For sin krigsindsats modtog han St. Olavsmedaljen med egegren, Krigsmedaljen, Deltagermedaljen med roset og Haakon VII's 70-årsmedalje. I 1977 blev han udnævnt til kommandør af St. Olavs Orden. Han er også indehaver af Den brasilianske storstjerneordenens storkors.

Han var desuden æresborger af Rio de Janeiro, såvel som æreshøvding for en indianerstamme.

Referencer

Eksterne henvisninger 
 Erling Lorentzen – Store norske leksikon (uddybning)

Medlemmer af Kompani Linge
Militærfolk fra Norge
Erhvervsfolk fra Norge
Kommandører af Sankt Olavs Orden
Personer fra Oslo
Bojana Jovanovski

Bojana Jovanovski (født 31. december 1991 i Beograd) er en kvindelig tennisspiller fra Serbien. Bojana Jovanovski startede sin karriere i 2008. 

Bojana Jovanovski var den 8. juli 2013 rangeret som nummer 37 på WTAs verdensrangliste i single, hvilket var det højeste hidtil.

Eksterne henvisninger 

Tennisspillere fra Serbien
Personer fra Beograd
Abbottabad

Abbottabad (urdu:ایبٹ آباد) er en by beliggende i Hazara regionen, i Khyber Pakhtunkhwa provinsen i Pakistan. Byen er beliggende i Orash-dalen, 55 km nordøst for Islamabad og 150 km øst for Peshawar. Abbottabad er kendt i hele Pakistan for sit behagelige klima, høje standard af uddannelsesinstitutioner og militære anlæg.

Osama bin Laden 
Den 2. maj 2011 meddelte USAs præsident Barack Obama at den eftersøgte Osama bin Laden dagen før var blev dræbt i byen, efter et amerikansk angreb fra soldater fra United States Naval Special Warfare Development Group mod en bolig der var beskyttet af en 5.5 meter høj mur.

Referencer

Eksterne henvisninger 

Byer i Pakistan
Jurjuzan (flod)

Jurjuzan (russisk: Юрюза́нь, basjkirsk: Йүрүҙән) er en flod i republikken Basjkortostan og Tjeljabinsk oblast i Rusland. Den er en venstre biflod til Ufa (i Kamas afvandingsområde). Floden er 404 km lang, med et afvandingsareal på 7.240 km². Jurjuzan udmunder i Pavlovskoje-reservoaret i Ufa. Floden fryser til i anden halvdel af oktober – tidlig december og er under isen til april. Floden er farbar for både på de nederste 16 kilometer. Langs floden ligger byerne Jurjuzan og Ust-Katav.

Floder i republikken Basjkortostan
Floder i Tjeljabinsk oblast
Ufa (flod)

Ufa (, basjkirsk: Ҡариҙел) er en flod i Ural i Rusland. Den er 918 km lang og har et afvandingsområde på 53.100 km².

Floden har sine kilder centralt i Uralbjergene. Derfra løber den gennem Tjeljabinsk oblast, Sverdlovsk oblast og republikken Basjkortostan og udmunder i floden Belaja ved republikhovedstaden Ufa. Floden fryser til i november og bliver under isen til april–maj. 

Omkring 100 km ovenfor sammenløbet med Belaja ligger vandkraftværket Pavlovskaja med et reservoir, som strækker sig omkring 100 km videre opover floden. Floden er meget brugt til vandforsyning. De vigtigste havne ved floden er Krasnoufimsk og Ufa (ved flodmundingen).

Noter

Eksterne henvisninger 

Floder i republikken Basjkortostan
Floder i Sverdlovsk oblast
Floder i Tjeljabinsk oblast
Miass (flod)

Miass () er en flod i Tjeljabinsk oblast og Kurgan oblast i Rusland. Den er en biflod til floden Iset, som er en biflod til Tobol, som igen er en biflod til Irtysj. Miass er 658 km lang, og afvandingsområdet er på 21.800 km². Miass fryser til i månedsskiftet oktober-november og bliver under isen til april. Langs floden ligger byerne Tjeljabinsk og Miass.

Floder i Kurgan oblast
Floder i Tjeljabinsk oblast
Albert Betts

Albert Edward Betts (8. februar 1888 i Birmingham – 13. februar 1924 i London) var en britisk sportsudøver som deltog under de olympiske lege 1912 i Stockholm og 1920 i Antwerpen. Han repræsenterede City of Birmingham Gymnastics Club.
  
Betts vandt en bronzemedalje i gymnastik under OL 1912 i Stockholm. Han var med på det britiske hold som kom på en tredjeplads i holdkonkurrencen i multikamp efter Italien og Ungarn. Der var fem hold fra fem lande som var med i konkurrencen som blev arrangeret på Stockholms stadion. Der var mellem 16 og 40 deltagere på hvert hold.

Otte år senere under OL 1920 i Antwerpen, kom han på en femteplads sammen med det britiske hold i multikamp.

Eksterne henvisninger 

 

Gymnaster fra Storbritannien
Deltagere for Storbritannien ved sommer-OL 1912
Personer fra Birmingham
Olympiske bronzemedaljevindere fra Storbritannien
Olympiske gymnaster fra Storbritannien
Deltagere ved sommer-OL 1920
Olympiske medaljevindere i gymnastik
Deltagere for Storbritannien ved sommer-OL 1920
Medaljevindere fra Storbritannien ved sommer-OL 1912
Alyson Noël

Alyson Noël (født 3. december 1965 i Orange County iCalifornien) er en amerikansk forfatter, der har skrevet en række romaner, herunder serien De Udødelige (Immortals) om den udødelige pige Ever og hendes soulmate gennem 400 år, Damen, og deres problemer.
Hun har også skrevet serien om Evers lillesøster Riley Bloom.
Serien indeholder seks bøger, alle oversat til dansk: Evermore, Blå Måne, Skyggeland, Sort Ild, Natstjerne og For evigt og udkom i efteråret 2011.

Bøgerne henvender sig til yngre teenagere og omhandler paranormale emner. Bøgerne i De Udødelige er udgivet i 36 lande, og har toppet New York Times' bestsellerliste

Eksterne henvisninger 
 Alyson Noëls biografi på egen hjemmeside 
 Artikel om Alyson Noël i 24timer
 Alyson Noël på fortællingen.dk

Noter 

Romanforfattere fra USA
Børnebogsforfattere fra USA
EHF Cup 2010-11 (mænd)

EHF Cup 2010–11 for mænd var den 18. udgave af EHF Cup arrangeret af European Handball Federation. Turneringen havde deltagelse af 53 klubber og blev spillet i perioden 3. september 2010 – 21. maj 2011.

Turneringen blev vundet af Frisch Auf Göppingen, som i den rent tyske finale besejrede TV Grosswallstadt med 53-47. Det var Frisch Auf Göppingens første Europa Cup-titel i 49 år – holdet vandt senest en international titel i Mesterholdenes Europa Cup i 1962, og det var ottende sæson i træk, at EHF Cup blev vundet af et hold fra Tyskland.

Resultater

1. runde 

Fjorten hold spillede om syv pladser i 2. runde.

2. runde 

Anden runde havde deltagelse af 32 hold, der spillede om 16 pladser i 3. runde. De deltagende hold var:
 7 vindere fra 1. runde.
 25 seedede hold, der først trådte ind i turneringen i 2. runde.

3. runde 

Tredje runde havde deltagelse af 32 hold, der spillede om 16 pladser i ottendedelsfinalerne. De deltagende hold var:
 16 vindere fra 2. runde.
 4 seedede hold, der først trådte ind i turneringen i 3. runde.
 12 hold, der blev slået ud i kvalifikationsrunden til Champions League.

Ottendedelsfinaler 

Ottendelsfinalerne havde deltagelse af de 16 vinderhold fra 3. runde, som spillede om otte pladser i kvartfinalerne.

Kvartfinaler 

Kvartfinalerne havde deltagelse af de otte vinderhold fra ottendedelsfinalerne, som spillede om fire pladser i semifinalerne.

Semifinaler 

Semifinalerne havde deltagelse af de fire vinderhold fra kvartfinalerne, som spillede om de to pladser i finalen.

Finale

Kilder / eksterne henvisninger 
EHF – EHF Cup 2010/11

Noter 

Sæsoner i EHF Cup
Håndbold i 2010
Håndbold i 2011
William Cowhig

William Cowhig (5. april 1887 – 16. august 1964) var en walisisk/britisk sportsudøver som deltog under de olympiske lege 1912 i Stockholm og 1920 i Antwerpen. Han repræsenterede Powell Tillery Gymnastics Club, Abertillery.
  
Cowhig vandt en bronzemedalje i gymnastik under OL 1912 i Stockholm. Han var med på det britiske hold som kom på en tredjeplads i holdkonkurrencen i multikamp efter Italien og Ungarn. Der var fem hold fra fem lande som var med i konkurrencen, som blev afholdt på Stockholms Stadion. Der var mellem 16 og 40 deltagere på hvert hold.

Han deltog senere under OL 1920 i Antwerpen hvor han kom på en femteplads sammen med det
britiske hold i multikamp.

Eksterne henvisninger 

 

Gymnaster fra Storbritannien
Deltagere for Storbritannien ved sommer-OL 1912
Olympiske bronzemedaljevindere fra Storbritannien
Olympiske gymnaster fra Storbritannien
Sportsfolk fra Wales
Olympiske medaljevindere i gymnastik
Gymnaster ved sommer-OL 1912
Medaljevindere fra Storbritannien ved sommer-OL 1912
Cup Winners' Cup 2010-11 (mænd)

Cup Winners' Cup 2010–11 for mænd var den 18. udgave af Cup Winners' Cup arrangeret af European Handball Federation. Turneringen havde deltagelse af 32 klubber og blev spillet i perioden 19. november 2010 – 15. maj 2011.

Turneringen blev vundet af de forsvarende mestre fra VfL Gummersbach, som i finalen besejrede Tremblay en France med 56-54 over to kampe. Det var tredje sæson i træk, at det tyske hold vandt en Europa Cup-turnering, efter tidligere at have sejret i EHF Cup 2008-09 og Cup Winners' Cup 2009-10, og det var fjerde gang i alt, at VfL Gummersbach vandt Cup Winners' Cup.

Resultater

3. runde 

De 32 deltagende hold startede i tredje runde, hvor de spillede om 16 pladser i ottendedelsfinalerne.

Ottendedelsfinaler 

Ottendelsfinalerne havde deltagelse af de 16 vinderhold fra 3. runde, som spillede om otte pladser i kvartfinalerne.

Kvartfinaler 

Kvartfinalerne havde deltagelse af de otte vinderhold fra ottendedelsfinalerne, som spillede om fire pladser i semifinalerne.

Semifinaler 

Semifinalerne havde deltagelse af de fire vinderhold fra kvartfinalerne, som spillede om de to pladser i finalen.

Finale

Kilder / eksterne henvisninger 
EHF – Cup Winners' Cup 2010/11  

Sæsoner i Cup Winners' Cup
Håndbold i 2010
Håndbold i 2011
Cup Winners' Cup 2010-11 (kvinder)

Cup Winners' Cup 2010–11 for kvinder var den 18. udgave af Cup Winners' Cup arrangeret af European Handball Federation. Turneringen havde deltagelse af 33 klubber og blev spillet i perioden 14. oktober 2010 – 15. maj 2011.

Resultater

2. runde 

Anden runde havde deltagelse af de ti lavest seedede hold, der spillede om fem pladser i ottendedelsfinalerne.

3. runde 

Tredje runde havde deltagelse af 24 hold, der spillede om 12 pladser i ottendedelsfinalerne. Holdene fordelte sig på:
 5 vindere fra 2. runde.
 19 seedede hold, der først trådte ind i turneringen i denne runde.

Ottendedelsfinaler 

Ottendelsfinalerne havde deltagelse af 16 hold, som spillede om otte pladser i kvartfinalerne.
 12 vinderhold fra 3. runde.
 4 hold, der endte på tredjepladserne i det første gruppespil i Champions League.

Kvartfinaler 

Kvartfinalerne havde deltagelse af de otte vinderhold fra ottendedelsfinalerne, som spillede om fire pladser i semifinalerne.

Semifinaler 

Semifinalerne havde deltagelse af de fire vinderhold fra kvartfinalerne, som spillede om de to pladser i finalen.

Finale

Kilder / eksterne henvisninger 
EHF – Cup Winners' Cup 2010/11

Noter 

Sæsoner i Cup Winners' Cup
Håndbold i 2010
Håndbold i 2011
Kvindehåndbold
André Øvredal

André Øvredal (født 1973) er en norsk filminstruktør. 

Han har taget sin filmuddannelse (Bachelor of Arts) ved Brooks Institute of Photography i Californien fra 1996, hvor han instruerede thrilleren Future Murder. Han har siden 1998 instrueret over 100 reklamefilm før han instruerede spillefilmen Troldjægeren i 2010, med et budget på næsten 20 millioner kroner. Øvredal var både instruktør og co-manuskriptforfatter på denne film.

Filmografi 
 Troldjægeren, instruktion (2010)
 Bushmann, co-instruktion (2004)
 Ikingut, instruktion af de norske stemmer (2001)
 Future Murder, instruktion (1996)

Udmærkelser 
 Top 10 «Directors to Watch», branchebladet Variety (2010)

Referencer

Eksterne henvisninger 
 

Filminstruktører fra Norge
Sidney Cross

Sidney Cross (5. januar 1891 – 1964) var en britisk sportsudøver som deltog under de olympiske lege 1912 i Stockholm og 1920 i Antwerpen.
  
Cross vandt en bronzemedalje i gymnastik under OL 1912 i Stockholm. Han var med på det britiske hold som kom på en tredjeplads i holdkonkurrencen i multikamp efter Italien og Ungarn. Der var fem hold fra fem lande som var med i konkurrencen, som blev afholdt på Stockholms Stadion. Der var mellem 16 og 40 deltagere på hvert hold.

Otte år senere under OL 1920 i Antwerpen, kom han på en femteplads sammen med det britiske hold i multikamp.

Eksterne henvisninger 

 

Gymnaster fra Storbritannien
Olympiske gymnaster fra Storbritannien
Deltagere for Storbritannien ved sommer-OL 1920
Olympiske medaljevindere i gymnastik
Olympiske bronzemedaljevindere fra Storbritannien
Gymnaster ved sommer-OL 1912
Medaljevindere fra Storbritannien ved sommer-OL 1912
Lucy Desmond

Lucy Elizabeth Desmond (17. april 1899 i London – august 1992) var en britisk sportsudøver som deltog under de olympiske lege 1928 i Amsterdam. Hun repræsenterede klubben N. P. I. London.
  
Cross vandt en bronzemedalje i gymnastik under OL 1928 i Amsterdam. Hun var med på det britiske hold som kom på en tredjeplads i holdkonkurrencen i multikamp for damer efter Nederlandene og Italien. Det var første gang at gymnastik for damer stod på det olympiske program. Der var 12 deltagere på hvert hold. Disciplinen blev afholdt den 8. og 9. august 1928.

Kilder

Eksterne henvisninger 

Gymnaster fra Storbritannien
Olympiske gymnaster fra Storbritannien
Olympiske medaljevindere i gymnastik
Olympiske bronzemedaljevindere fra Storbritannien
Gymnaster ved sommer-OL 1928
Medaljevindere ved sommer-OL 1928
Personer fra London
Sim (flod)

Sim () er en flod i Tjeljabinsk oblast og den autonome republik Basjkortostan i Rusland. Den er en biflod til Belaja.

Floden begynder i de sydlige Uralbjerge, og løber derfra først i nord-nordvestlig retning mod byerne Sim og Minjar, før den drejer først mod vest og derefter mod sydvest. Efter at have passeret byen Asja, krydser Sim grænsen til Basjkortostan og løber videre i sydvestlig retning til udmundingen i Belaja.

Eksterne henvisninger 

Floder i republikken Basjkortostan
Floder i Tjeljabinsk oblast
Belaja

Belaja (; , ; , ) er en flod i republikkerne Basjkortostan og Tatarstan i Rusland. Flodens kilder er i den sydvestlige del af Uralbjergene. Belaja er 1.430 km lang. Det tyrkisksprogede navn på floden betyder Den hvide Volga, og det russiske navn simpelthen Den hvide flod.

Blandt byerne ved floden er Beloretsk, Sterlitamak, Ufa (ved sammenløbet med bifloden Ufa) og Birsk. Belaja udmunder i Kama ved Neftekamsk.

Belaja er en af de mest populære rafting-floder i Ural.

Eksterne henvisninger 

Kama-flodsystemet
Floder i republikken Basjkortostan
Floder i republikken Tatarstan
Rafting
Leszek Engelking

Leszek Engelking (født 2. februar 1955 i Bytom, Polen, død 22. oktober 2022) var en polsk digter, forfatter, essayist, litteraturkritiker og oversætter.

Bibliografi 
 Autobus do hotelu Cytera (digte, 1979)
 Haiku własne i cudze (digte, 1991)
 Mistrzyni  kaligrafii i inne wiersze (digte, 1994)
 Dom piąty (digte, 1997)
 I inne wiersze (digte, 2000)
 Szczęście i inne prozy (noveller, 2007)
 Muzeum dzieciństwa (digte, 2011)
 Komu kibicują umarli?, (digte, 2013)
 Suplement, (digte, 2016)

Priser 

 "Literatura na Świecie" pris (1989, 2003, 2009),
 Premia Bohemica (2003)
 Polske PEN Club pris (2010)

Referencer

Eksterne henvisninger 

Novelleforfattere fra Polen
Digtere fra Polen
Oversættere fra Polen
Essayister fra Polen
Kritikere
Uj

Uj (russisk: Уй) er en flod i Tjeljabinsk oblast i Rusland med de øverste kilder i Basjkiria. På lange strækninger danner den grænsen mellem Kasakhstan og de russiske oblaster Tjeljabinsk og Kurgan. Uj er en venstre biflod til Tobol. Den er 462 km lang, med et afvandingsareal på 34.400 km². Floden fryser til i november og er under isen til april. Byen Troitsk ligger ved Uj.

Floder i Kasakhstan
Floder i republikken Basjkortostan
Floder i Kurgan oblast
Floder i Tjeljabinsk oblast
Den Europæiske Unions Publikationer

Kontoret for Den Europæiske Unions Publikationer (Publikationskontoret) er et interinstitutionelt kontor, der skal sikre, at publikationerne fra EF's og EU's institutioner bliver udgivet. Det har status som generaldirektorat og har sæde i Luxemburg.
	Publikationskontoret udgiver hver dag Den Europæiske Unions Tidende på 22 eller 23 sprog 22 (når en retsakt skal offentliggøres, sker det også på irsk), og det er enestående inden for forlagsbranchen.
	Kontoret producerer eller medproducerer publikationer, der indgår i EU's institutioners kommunikationspolitik.

Desuden tilbyder Publikationskontoret en række onlinetjenester, der giver fri adgang til information om EU-lovgivning (EUR-Lex), EU-publikationer (EU Bookshop), offentlige indkøb i EU (TED) samt forskning og udvikling i EU (CORDIS).

Eksterne henvisninger med flere oplysninger 

 The Official Journal of the European Union (OJEU) 
 Den Europæiske Unions Publikationer 
 EU-Bookshop  Alle de EU publikationer, DU står og mangler!

 EUR-Lex  – Adgang til EU-lovgivningen

 CORDIS  – forskning og udvikling i EU

 Ted  – Supplement til Den Europæiske Unions Tidende

EU's institutioner
Johnny English

Johnny English er en britisk komediefilm fra 2003 med Rowan Atkinson i hovedrollen. Filmen er en parodi på James Bond-filmene. Filmen bliver efterfulgt af Johnny English Reborn, som udkom i 2011.

Eksterne Henvisninger 

 
Spionfilm
Britiske film fra 2003
Komediefilm fra Storbritannien
Engelsksprogede film
Umbrella

Umbrella henviser til flere ting:

 Umbrella (atombombe) – en atomprøvesprængning i Stillehavet 
 Umbrella (Rihanna) – en single af sangerinden Rihanna